Onsdag formiddag blev en død mand fundet i vandkanten på Lyngså Strand ved Sæby. Manden var til at starte med ikke til at identificere, men onsdag aften kunne Nordjylland Politi melde, at manden nu er blevet identificeret. - Manden viser sig at være den mand, vi ledte efter den 19. januar efter en bådulykke, siger vagtchef ved Nordjyllands Politi, Poul Fastergaard. Den afdøde mand er den 30-årige mand, der den 19. januar faldt overbord på en jolle ud for Sæby. Sammen med en 34-årig mand var den nu afdøde 30-årige på jagt i en jolle. Jollen kæntrede, og de to mænd faldt overbord, hvorefter det lykkedes den 34-årige mand at svømme så tæt på land, at han kunne få hjælp til at komme op i en redningsbåd og fragtet det sidste stykke ind til land. Den 30-årig blev eftersøgt med redningshelikoptere af Nordjyllands Politi, men det lykkedes ikke at finde den 30-årige mand. Den 30-årige mand blev lidt i 11 onsdag formiddag fundet død af nogle forbipasserende på Lyngså Strand. De pårørende til den 30-årige mand er underrettet.

Referat:
Onsdag formiddag blev en død mand fundet i vandkanten ved Lyngså Strand. Manden er identificeret som den 30-årige mand, der faldt overbord ved en bådulykke den 19. januar.